gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4897, del 03-12-2004 (2004/11614)

Actuacions de juí verbal número 1.147/2003. Cèdula de notificació.
------------------------------------------------------------------

### Dades del document

Número de DOGV
:   4897

Data del DOGV
:   03-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/11550


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal número 1.147/2003. Cèdula de notificació. [2004/S11865]
  
Procediment: assumpte civil 001147/2003.
  
Juí: juí verbal 001147/2003.
  
Part demandant: Talleres Gandiben, SA.
  
Part demandada: Road Trans Val, SL.
  
Sobre: altres verbals.
  
En el juí referenciat, s'ha dictat la resolució que té el text literal següent:
  
Sentència
  
València, 21 de juliol de 2004
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal seguits amb el número 1.147/2003, a instància de la mercantil Talleres Gandiben, SA, representada per la procuradora Ana María Iserte Longares i assistida de la lletrada María Teresa Elucio Valls, contra la mercantil Road Trans Val, SL, declarada en rebel·lia; i que exercita acció de reclamació de quantitat.
  
Decisió
  
Que amb l'estimació parcialment de la demanda deduïda per la mercantil Talleres Gandiben, SA, representada per la procuradora Ana María Iserte Longares, contra la mercantil Road Trans Val, SL, declarada en rebel·lia, condemne la demandada al pagament de l'actora de la suma de dos mil sis-cents trenta-huit euros amb quatre cèntims (2.638,04 euros), més els interessos legals des de la interpel·lació judicial. No correspon fer expressa imposició de les costes del procediment.
  
Contra esta sentència, que no és ferma, es pot interposar recurs d'apel·lació davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.
  
Esta és la meua sentència, la qual jutge en primera instància, que pronuncie, mane i firme.
  
En atenció al desconeixement de l'actual domicili o residència de la part demandada, per provisió de data 3 de novembre la magistrada jutgessa, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a dur a terme la diligència de notificació de sentència a la mercantil demandada Road Trans Val., SL.
Diari Oficial de la Generalitat Valenciana


Sumari del DOGV 4744, del 03-05-2004 (2004/4064)

Informació pública del Pla General de Beniparrell.
--------------------------------------------------

### Dades del document

Número de DOGV
:   4744

Data del DOGV
:   03-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4064


Organisme emissor
:   Ajuntament de Beniparrell

Tipus de document
:   Anunci

Informació pública del Pla General de Beniparrell. [2004/M4064]
  
Finalitzats els treballs d'elaboració del Pla General d'Ordenació Urbana de Beniparrell en un grau de desenrotllament suficient per a formular els criteris, els objectius i les solucions generals del planejament, el Ple de l'Ajuntament de Beniparrell, en sessió celebrada el dia 25 de març del 2004, va acordar obrir un període d'informació pública de 30 dies, a comptar des del següent a la inserció d'este anunci en el Butlletí Oficial de la Província de València per a la formulació de suggeriments i alternatives per part dels particulars, les associacions i les corporacions interessades, així com la suspensió de la concessió de llicències al terme municipal, per un termini màxim d'un any comptat des de la publicació de l'acord.
Diari Oficial de la Generalitat Valenciana


Sumari del DOGV 4704, del 03-03-2004 (2004/1738)

Expedient número SU-02/2004. Equipament industrial per a la cuina i cafeteria a les instal·lacions del Servei d'Educació Física del Campus de Tarongers.
--------------------------------------------------------------------------------------------------------------------------------------------------------

### Dades del document

Número de DOGV
:   4704

Data del DOGV
:   03-03-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/1738


Data del document
:   09-02-2004

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * València
    * adjudicació de contracte administratiu
    * indústria gastronòmica
    * contracte de subministraments
    * licitació
    * equipament industrial

Expedient número SU-02/2004. Equipament industrial per a la cuina i cafeteria a les instal·lacions del Servei d'Educació Física del Campus de Tarongers. [2004/X1738]
  
1. Entitat adjudicadora
  
a) Organisme: Universitat de València
  
b) Dependència que tramita l'expedient: Servei d'Inversions
  
c) Núm. d'expedient: SU-02/04
  
2. Objecte del contracte
  
a) Tipus de contracte: subministrament
  
b) Descripció de l'objecte: equipament industrial per a la cuina i cafeteria a les instal·lacions del Servei d'Educació Física del Campus de Tarongers
  
c) Diari oficial i data de publicació de l'anunci de licitació: DOGV núm. 4640, de 28.11.2003.
  
3. Tramitació, procediment i forma de adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació: 83.550,84 €
  
5. Adjudicació
  
a) Data: 5 de febrer de 2004
  
b) Contractista: I.H. Peregrin, SL.
  
c) Nacionalitat: espanyola
  
d) Import total d'adjudicació : 74.750,91 €.
Diari Oficial de la Generalitat Valenciana


Sumari del DOGV 4813, del 05-08-2004 (2004/7946)

Informació pública del Pla General de les Useres.
-------------------------------------------------

### Dades del document

Número de DOGV
:   4813

Data del DOGV
:   05-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7946


Organisme emissor
:   Ajuntament de les Useres

Tipus de document
:   Anunci

Informació pública del Pla General de les Useres. [2004/F7946]
  
Per acord del Ple de la corporació de l'Ajuntament de les Useres, en la sessió ordinària del dia 2 de juliol de 2004, es va acordar sotmetre a exposició pública el projecte de Pla General de les Useres, així com el corresponent estudi d'impacte ambiental, a fi que en un termini de 30 dies, a comptar des del dia següent al de la publicació del present anunci en el Diari Oficial de la Generalitat Valenciana, els interessats puguen examinar els treballs esmentats i presentar al·legacions.
  
Durant este període, el projecte diligenciat del pla general es trobarà depositat, per a consulta pública, a les dependències municipals.
  
Queden suspeses les llicències de parcel·lació de terrenys, edificació, demolició i activitats en tots aquells supòsits en aquelles àrees les noves determinacions de les quals suposen modificació del règim urbanístic vigent.
Diari Oficial de la Generalitat Valenciana


Sumari del DOGV 4878, del 08-11-2004 (2004/11874)

RESOLUCIÓ provisional de 28 d'octubre de 2004, del tribunal del concurs lliure i excepcional de consolidació d'ocupació del personal interí del cos de sanitaris locals per a la provisió de places d'ATS/DUI d'equips d'Atenció Primària i ATS de casa de socors, convocat per la Resolució de 6 d'octubre de 2003 del director general de Recursos Humans de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11071


Organisme emissor
:   Conselleria de Sanitat

Tipus de document
:   Resolució

RESOLUCIÓ provisional de 28 d'octubre de 2004, del tribunal del concurs lliure i excepcional de consolidació d'ocupació del personal interí del cos de sanitaris locals per a la provisió de places d'ATS/DUI d'equips d'Atenció Primària i ATS de casa de socors, convocat per la Resolució de 6 d'octubre de 2003 del director general de Recursos Humans de la Conselleria de Sanitat. [2004/11072]
  
Segons que preveu la base 7.3 de la convocatòria del concurs lliure i excepcional establida per la Resolució de la Direcció General de Recursos Humans de la Conselleria de Sanitat de 6 d'octubre de 2003 (DOGV número 4.4617, de 28 d'octubre de 2003), el tribunal ha acordat aprovar la resolució provisional del concurs.
  
L'adjudicació té caràcter provisional i en tots els casos està subjecta a la comprovació posterior per part de la Conselleria de Sanitat dels requisits exigibles i, en especial, del previst en la base 1.6 de la resolució esmentada.
  
Les persones interessades disposen del termini de deu quinze dies hàbils comptadors des de l'endemà d'esta publicació en el DOGV per a formular les al·legacions que estimen pertinents contra esta resolució provisional.
  
Les al·legacions s'han d'adreçar a la Direcció General de Recursos Humans de la Conselleria de Sanitat.
Diari Oficial de la Generalitat Valenciana


Sumari del DOGV 4855, del 04-10-2004 (2004/9974)

Notificació de citació a Mónica Cubo García. Procediment abreujat número 198/2004.
----------------------------------------------------------------------------------

### Dades del document

Número de DOGV
:   4855

Data del DOGV
:   04-10-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/9974


Organisme emissor
:   Conselleria de Sanitat

Tipus de document
:   Anunci

Notificació de citació a Mónica Cubo García. Procediment abreujat número 198/2004. [2004/F9974]
  
Segons que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com que no s'ha pogut notificar de manera personal i directa a Mónica Cubo García la citació relativa al recurs contenciós administratiu número 198/2004, es notifica publicant-la en el Diari Oficial de la Generalitat Valenciana.
  
«El Jutjat Contenciós Administratiu número 8 de València ha reclamat a esta unitat administrativa l'expedient referent al procediment que es descriu:
  
Recurrent: José Vicente Alcocer Ferrer.
  
Persones interessades: les participants aprovades en el procés extraordinari de consolidació d'ocupació per a la selecció i provisió de places de pediatres d'equips d'Atenció Primària de la Conselleria de Sanitat, convocatòria publicada en el Diari Oficial de la Generalitat Valenciana número 4.219, de 2 d'abril de 2002.
  
Assumpte: recurs contenciós administratiu (procediment abreujat) interposat contra la desestimació presumpta d'al·legacions contra la Resolució de 12 de març de 2003, del tribunal del procés extraordinari de consolidació d'ocupació per a la selecció i provisió de places de pediatres d'equips d'Atenció Primària en les institucions sanitàries dependents de la Conselleria de Sanitat, per la qual es fa pública les llista dels aspirants que han superat l'exercici d'oposició, procés extraordinari convocat per l'Orde de 12 de març de 2002 i publicat en el Diari Oficial de la Generalitat Valenciana número 4.219, de 2 d'abril de 2002.
  
Referència del tribunal: procediment abreujat número 198/2004.
  
Segons que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en este recurs en defensa del manteniment de la resolució recorreguda.»
Diari Oficial de la Generalitat Valenciana


Sumari del DOGV 4808, del 29-07-2004 (2004/7885)

Informació pública del projecte del Pla d'Ordenació dels recursos naturals de la serra Gelada i la zona litoral.
----------------------------------------------------------------------------------------------------------------

### Dades del document

Número de DOGV
:   4808

Data del DOGV
:   29-07-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/7885


Organisme emissor
:   Conselleria de Territori i Habitatge

Tipus de document
:   Anunci

Informació pública del projecte del Pla d'Ordenació dels recursos naturals de la serra Gelada i la zona litoral. [2004/X7885]
  
Aquesta Conselleria, mitjançant Ordre de 25 d'octubre de de 2002, va iniciar el procediment d'elaboració i aprovació del Pla d'Ordenació dels Recursos Naturals de la serra Gelada i la seua zona litoral.
  
Una vegada elaborat el document de l'esmentat Pla, i després d'haver-se dut a terme una fase de concertació amb les Administracions i agents socials implicats, procedeix la continuació de la tramitació de l'expedient.
  
En compliment del què disposen els articles 36.2 i 26.2 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, s'exposa al públic el projecte de Pla d'Ordenació dels Recursos Naturals de la serra Gelada i la seua zona litoral durant el termini d'un mes, comptador des de la data de publicació d'aquest anunci en el Diari Oficial de la Generalitat Valenciana, a efectes que s'hi puguen presentar les al·legacions que s'estimen oportunes sobre el seu contingut.
  
L'expedient podrà examinar-se, en horari de matí, de 9 a 14 hores, de dilluns a divendres, als llocs següents:
  
Serveis Centrals de la Conselleria de Territori i Habitatge en València, carrer Francesc Cubells, núm. 7.
  
Direcció Territorial d'Alacant de la Conselleria de Territori i Habitatge, carrer Churruca, núm. 29.
Diari Oficial de la Generalitat Valenciana


Sumari del DOGV 4866, del 20-10-2004 (2004/10069)

Resolució de 6 de setembre de 2004, del cap del Servici d'Energia, relativa a la informació pública de la sol·licitud d'autorització administrativa del projecte de Xarxa Bàsica de Distribució de Gas Natural a Xilxes, presentada per Gas Natural Cegas, SA, CBREDE/2004/13/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4866

Data del DOGV
:   20-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10020


Organisme emissor
:   Conselleria d'Infraestructures i Transport

Tipus de document
:   Anunci

Resolució de 6 de setembre de 2004, del cap del Servici d'Energia, relativa a la informació pública de la sol·licitud d'autorització administrativa del projecte de Xarxa Bàsica de Distribució de Gas Natural a Xilxes, presentada per Gas Natural Cegas, SA, CBREDE/2004/13/12. [2004/A10159]
  
Als efectes previstos en el capítol V de la Llei 34/1998, de 7 d'octubre, del sector d'hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.
  
Peticionari: Gas Natural Cegas, SA, NIF J38419187, amb seu social al carrer del Gravador Esteve, número 14, de València (46773).
  
Objecte de la petició: autorització administrativa del projecte d'instal·lacions per a la xarxa bàsica de distribució de gas natural a Xilxes, al terme municipal de Xilxes (Castelló).
  
Característiques de les instal·lacions:
  
Tipus de gas: gas natural.
  
Connexió en APA formada per 10 metres de tub d'acer de 2?.
  
Estació de regulació i mesurament APA/MPA de 500 Nm3/h.
  
Xarxa de distribució en MPA de tub de polietilé soterrat, amb 703 metres de 160 mm de diàmetre i 696 metres de 110 mm de diàmetre.
  
Àrea d'autorització: l'autorització afecta el terme municipal de Xilxes.
  
Pressupost: 82.805,77 euros.
  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius al Servici Territorial d'Energia, carrer dels Cavallers, 8, de Castelló de la Plana (CP 12372), i presentar, per duplicat, al dit centre les al·legacions que consideren oportunes en el termini de 20 dies a partir de l'endemà de la inserció d'este anunci.
Diari Oficial de la Generalitat Valenciana


Sumari del DOGV 4708, del 09-03-2004 (2004/2038)

Notificació de denegació d'autoritzacions sanitàries. Expedients VA-0131/03 i VA-0113/03.
-----------------------------------------------------------------------------------------

### Dades del document

Número de DOGV
:   4708

Data del DOGV
:   09-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2038


Organisme emissor
:   Conselleria de Sanitat

Tipus de document
:   Anunci

Notificació de denegació d'autoritzacions sanitàries. Expedients VA-0131/03 i VA-0113/03. [2004/X2038]
  
No ha sigut possible notificar de manera personal i directa a les persones interessades les resolucions que tot seguit s'indiquen sobre l'arxivament d'expedients de sol·licitud d'autorització sanitària d'establiments alimentaris menors. En compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.
  
València, 6 de febrer de 2004.- El director territorial: Daniel Pablo Comeche.
  
«Vistos els expedients de denegació de l'autorització sanitària dels establiments que més avall s'allisten, perquè presenten les deficiències indicades en els actes d'inspecció respectives, per la qual cosa no complixen el que establix l'article 4 de l'Orde de 6 de juny de 1997, de la Conselleria de Sanitat, que regula l'autorització sanitària d'establiments menors, modificada per l'Orde de 27 de març de 2000, perquè no s'adapten al que establixen les reglamentacions tècniques sanitàries que s'apliquen.
  
Com que esta direcció territorial té competència per a resoldre els procediments esmentats, segons els articles 4 i 6 de l'orde esmentada.
  
Resolc denegar les autoritzacions sanitàries sol·licitades pels motius que consten en les actes respectives.
  
Contra esta resolució pot interposar-s'hi un recurs d'alçada en el termini d'un mes, davant el director general de Salut Pública, segons que disposen els articles 114 i 115 de la Llei 30/1992, de 26 de novembre (BOE de 27 de novembre), de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
Diari Oficial de la Generalitat Valenciana


Sumari del DOGV 4857, del 06-10-2004 (2004/10116)

ORDE de 27 de setembre de 2004, de la Conselleria d'Empresa, Universitat i Ciència, per la qual s'amplia la dotació pressupostària destinada a finançar les ajudes en matèria de modernització de les pimes comercials.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4857

Data del DOGV
:   06-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10867


Data del document
:   27-09-2004

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a les empreses
    * modernització de l'empresa
    * societat sense fins de lucre
    * petita i mitjana indústria
    * ajuda pública
    * distribuïdor comercial
    * competitivitat
    * institució pública
    * organització patronal
    * distribució comercial
    * canvi tecnològic
    * administració local
    * petita i mitjana empresa
    * comerç interior
    * reciclatge professional
    * promoció del comerç
    * empresa privada

ORDE de 27 de setembre de 2004, de la Conselleria d'Empresa, Universitat i Ciència, per la qual s'amplia la dotació pressupostària destinada a finançar les ajudes en matèria de modernització de les pimes comercials. [2004/M10061]
  
Per Orde de 19 de juliol de 2004 de la Conselleria d'Indústria, Comerç i Turisme, es publiquen les línies pressupostàries i se determinen els crèdits màxims destinats a finançar les ajudes a la modernització de les pimes comercials per a l'exercici 2004.
  
Existint crèdit pressupostari disponible, per la present orde es dóna publicitat a l'ampliació de la dotació pressupostària, destinada a atendre necessitats derivades de sol·licituds ja presentades a l'empara de l'Orde de 4 de desembre de 2003, i que no pogueren ser ateses.
  
Pel que s'ha exposat, i de conformitat amb l'article 47 del Text Refós de la Llei d'Hisenda Pública
  
ORDENE
  
Primer
  
Per a l'exercici 2004 i de conformitat amb el que establix la Llei 17/2003, de 30 de desembre, de Pressupostos de la Generalitat per a l'exercici 2004, les ajudes establides en l'Orde de la Conselleria d'Indústria, Comerç i Turisme de 4 de desembre de 2003, per la qual es regulen les ajudes a la modernització de les pimes comercials, es finançaran a càrrec de la secció, el programa, la línia i l'import global màxim que a continuació s'assenyalen:
  
Secció 11. Programa 761.10 Ordenació i Promoció Comercial.
  
- Capítol VII
  
- Línia T03091. Import global màxim: 3.400.000 euros.
  
Suposa una ampliació de 550.000 euros respecte a la dotació total anterior.
  
Segon
  
La present orde entrarà en vigor el dia de hui, sense perjudici de la seua posterior publicació en el Diari Oficial de la Generalitat Valenciana.
  
València, 27 de setembre de 2004
  
El conseller d'Empresa, Universitat i Ciència,